**Budapest Főváros Önkormányzata Közgyűlésének**

**…/2016. (…) önkormányzati rendelete**

**Budapest főváros fellobogózásáról**

Budapest Főváros Önkormányzata Közgyűlése

az 1. § és a 2. § vonatkozásában a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (5) bekezdésében kapott felhatalmazás alapján és a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 7. § (6) bekezdésében meghatározott feladatkörében eljárva,

az 1. § és a 3-8. § vonatkozásában az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés a) pontjában meghatározott feladatkörében eljárva

a következőket rendeli el.

1. **A rendelet hatálya**
2. **§**
3. A rendelet hatálya Budapest főváros közigazgatási területén
4. a 2. § és 3. § tekintetében a közterületekre,
5. a 4-8. § tekintetében a közterületekre és – a vallási szertartásokra szolgáló épületeken kívül – a Budapest Főváros Önkormányzata tulajdonában, használatában vagy kezelésében lévő minden lakó- és vegyes rendeltetésű és nem lakás céljára szolgáló épületre (a továbbiakban: középület)

terjed ki.

1. A rendelet tárgyi hatálya nem terjed ki a reklám-, vagy hirdetési célú zászlókra, lobogókra.
2. **Magyarország zászlajával, lobogójával történő fellobogózás**

**2. §**

(1) Az Alaptörvény J) cikkében meghatározott nemzeti ünnepen (a továbbiakban: nemzeti ünnep) az *1. melléklet* szerinti közterületeket Magyarország zászlajának, lobogójának elhelyezésével, kitűzésével kell fellobogózni.

(2) A nemzeti ünnepen a fellobogózás végrehajtásáról a Budapest Főváros Főpolgármesteri Hivatal gondoskodik és viseli költségeit.

(3) A Budapest Főváros Főpolgármesteri Hivatal a nemzeti ünnepet megelőző napon 12.00 óráig lobogózza fel a kijelölt közterületeket, és a nemzeti ünnep elteltét követő 12 órán belül köteles leszedni a zászlót, lobogót. A Fővárosi Közgyűléstől átruházott hatáskörben eljárva a Főpolgármester hosszabb vagy rövidebb időtartamot is meghatározhat.

(4) Közterületeken álló épületek, építmények fellobogózásakor a zászlótartó szerkezetek felszerelésének módját és időpontját a tulajdonossal, a kezelővel egyeztetni kell.

(5) Közterületeken álló egyéb létesítményekre, így különösen a köz- és díszkivilágító berendezésre, forgalomirányító jelzőlámpára zászlótartót csak úgy szabad felszerelni, hogy az a létesítmény üzemeltetését, karbantartását ne akadályozza vagy balesetet ne okozzon, és a közúti közlekedést se veszélyeztesse.

**3. §**

A nemzeti ünnepen az *1. melléklet* szerinti közterületeken a 2. § (1) bekezdésben foglaltakon túl Budapest főváros zászlaját, lobogóját is el kell helyezni, ki kell tűzni.

1. **A Budapest főváros zászlajával, lobogójával vagy egyéb zászlóval, lobogóval történő fellobogózás**

**4. §**

(1) Budapest főváros ünnepnapján a középületeket és az *1. melléklet* szerinti közterületeket Budapest főváros zászlajának, lobogójának elhelyezésével, kitűzésével kell fellobogózni.

(2) A földszintes vagy egyemeletes középületeket legalább 0,70 m széles és 1,00 m hosszú Budapest főváros zászlajával, lobogójával; többemeletes középületeket legalább 2,00 m széles és 3,00 m hosszú Budapest főváros zászlajával, lobogójával; közterületeket pedig a szükséges méretű, tiszta, hibátlan állapotban lévő Budapest főváros zászlajával, lobogójával kell díszíteni.

(3) A fellobogózás végrehajtásáról és a költségek viseléséről a középületek tekintetében a középületek tulajdonosai, kezelői, vagy azok megbízottjai; közterületek tekintetében pedig a Budapest Főváros Főpolgármesteri Hivatal gondoskodik és viseli költségeit.

**5. §**

(1) A Fővárosi Közgyűléstől átruházott hatáskörben eljárva a Főpolgármester határozza meg azokat a közterületeket, amelyeket a rendezvényszervező kérelmére fel kell lobogózni a következő rendezvények időtartalma alatt:

a) Budapesti Tavaszi Fesztivál,

b) [CAFe Budapest Kortárs Művészeti Fesztivál](http://cafebudapestfest.hu/).

(2) Az (1) bekezdésben meghatározott rendezvény időtartama alatt Budapest főváros zászlajával, lobogójával, és a rendezvény zászlajával, lobogójával történő fellobogózás végrehajtásáról a rendezvényszervező gondoskodik és viseli költségeit.

**6. §**

A Fővárosi Közgyűléstől átruházott hatáskörben eljárva a Főpolgármester az 5. §-ban foglaltakon kívüli egyéb események, rendezvények alkalmával is elrendelheti a teljes vagy részleges fellobogózást az esemény jellegéhez illeszkedő zászlóval, és meghatározza azokat a közterületeket, amelyeket fel kell lobogózni. Elrendelés esetén a fellobogózásról a rendezvény megtartásáért felelős vagy az azt kezdeményező szervezet köteles gondoskodni és viselni a költségeket.

**7. §**

A Budapest Főváros Önkormányzata tulajdonában, használatában vagy kezelésében lévő középületen Budapest főváros zászlaját, lobogóját állandó jelleggel kell kitűzni vagy elhelyezni.

**8. §**

(1) A Budapest főváros zászlaja, lobogója beszerzéséről, jó állapotban tartásáról a középület tulajdonosa, kezelője; közterületek tekintetében a Budapest Főváros Főpolgármesteri Hivatal köteles gondoskodni.

(2) A középületet és a közterületet az ünnepek alkalmával az ünnepet megelőző napon 12.00 óráig kell fellobogózni. A zászlót, lobogót az ünnep vagy az elrendelt nap elteltét követő 12 órán belül le kell szedni. A Fővárosi Közgyűléstől átruházott hatáskörben eljárva a Főpolgármester hosszabb vagy rövidebb időtartamot is meghatározhat.

(3) Közterületeken álló épületek, építmények fellobogózásakor a zászlótartó szerkezetek felszerelésének módját és időpontját a tulajdonossal, a kezelővel egyeztetni kell.

(4) Közterületeken álló egyéb létesítményekre, így különösen a köz- és díszkivilágító berendezésre, forgalomirányító jelzőlámpára zászlótartót csak úgy szabad felszerelni, hogy az a létesítmény üzemeltetését, karbantartását ne akadályozza vagy balesetet ne okozzon, és a közúti közlekedést se veszélyeztesse.

**4. Záró rendelkezések**

**9. §**

(1) Ez a rendelet a kihirdetést követő 15. napon lép hatályba.

(2) A főváros ünnepnapjának megállapításáról szóló 7/1991. (III. 21.) Főv. Kgy. rendelet 2. § helyébe a következő rendelkezés lép:

*„2. § E nap tiszteletére a főváros közintézményeit és közterületeit fel kell lobogózni. A főváros lakosságához felhívást kell intézni, hogy az ünnepnapon ők is díszítsék fel a fővárost. A középületek és közterületek fellobogózása során a Budapest főváros fellobogózásáról szóló Főv. Kgy. rendelet szabályait megfelelően alkalmazni kell.”*

(3) A Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet (a továbbiakban: SZMSZ) 10. melléklet 1. „Általános hatáskör cím” 1.1-1.2. pontja helyébe a következő rendelkezés lép:

*„1.1. Ünnepet megelőző napon 12.00 óráig kell fellobogózni és az elteltét követő 12 órán belül kell leszedni a zászlót, lobogót. A Fővárosi Közgyűléstől átruházott hatáskörben eljárva a Főpolgármester hosszabb vagy rövidebb időtartamot is meghatározhat.*

*…./2016. (…..) Főv. Kgy. r. 2. § (3), 8. § (2)*

*1.2. A Fővárosi Közgyűléstől átruházott hatáskörben eljárva a Főpolgármester az események, rendezvények alkalmával elrendelheti a teljes vagy részleges fellobogózást az esemény jellegéhez illeszkedő zászlóval, és meghatározza azokat a közterületeket, amelyeket fel kell lobogózni.*

*…./2016. (…..) Főv. Kgy. r. 5. §, 6. §”*

(3) Hatályát veszti az SZMSZ 10. melléklet 1. „Általános hatáskör cím” 1.3. pontja.

(4) Hatályát veszti a középületek és közterületek fellobogózásáról szóló 8/1991. (III. 21.) Főv. Kgy. rendelet.

|  |  |
| --- | --- |
| Sárádi Kálmánné dr. | Tarlós István |
| főjegyző | főpolgármester |

1. melléklet a ……/2016. (……) Főv. Kgy. rendelethez

Fellobogózásra kijelölt közterületek

*1. Úttesti zászlózás:*

1.1. II. kerület Margit körút,

1.2. V. kerület Alkotmány utca,

1.3. V. kerület és IX. kerület Vámház körút,

1.4. V. kerület és XIII. kerület Szent István körút,

1.5. VI. kerület Teréz körút,

1.6 VII. kerület Rákóczi út,

1.7. IX. kerület Ferenc körút.

*2. Hidak, felüljárók:*

2.1. Árpád híd,

2.2. Erzsébet híd,

2.3. Lánchíd,

2.4 Margit híd,

2.5. Petőfi híd,

2.6. Rákóczi híd,

2.7. Szabadság híd,

2.8. III. kerület Mozaik utcai felüljáró,

2.9. III. kerület Tímár utcai gyalogos felüljáró,

2.10. V. kerület és XIII. kerület Nyugati téri felüljáró,

2.11. IX. kerület Üllői úti felüljáró,

2.12. IX. kerület és XIX. kerület Határ úti felüljáró,

2.13. XI. kerület BAH-felüljáró,

2.14. XIV. kerület Hungária körúti felüljáró,

2.15. XIV. kerület Kacsóh Pongrácz úti felüljáró,

2.16. XIX. kerület és X. kerület Sibrik M. úti felüljáró.

*3. Önbeállós zászlók:*

3.1. V. kerület Kossuth Lajos utca,

3.2. VII. kerület Rákóczi út,

3.3. IX. kerület Üllői út.

*4. Speciális zászlók:*

4.1. VI. kerület Kodály körönd,

4.2. VI. kerület Oktogon tér,

4.3. IX. kerület Nagyvárad tér,

4.4. XIV. kerület Hősök tere.

Indokolás

Általános indokolás

A Rendelet megalkotását jogszabályban kapott felhatalmazás, valamint Budapest főváros fellobogózásával önkormányzati feladatkör végrehajtása indokolja.

Részletes indokolás

*Az 1. §-hoz*

A Rendelet hatályára vonatkozó rendelkezéseket tartalmazza.

*A 2-3. §-okhoz*

A Magyarország címerének és zászlajának használatáról, valamint az állami kitüntetéseiről szóló 2011. évi CCII. törvényben foglaltak szerint a nemzeti ünnepeken Budapest főváros fellobogózása érdekében a zászló (lobogó) kihelyezésének módjára vonatkozó kötelezettségeket tartalmazza.

*A 4. §-hoz*

A Budapest főváros ünnepnapján a Budapest főváros zászlaja kihelyezésének módjára vonatkozó rendelkezéseket tartalmazza.

*Az 5-7. §-okhoz*

Az egyéb időpontokban meghatározott fellobogózás módjára vonatkozó rendelkezéseket tartalmazza.

*Az 8. §-hoz*

A fellobogózás módjának egyéb rendelkezéseit tartalmazza.

*A 9. §-hoz*

A rendelet hatálybalépését, valamint egyéb rendelet módosítását, illetve hatályon kívül helyezését szabályozza.